Sakpas-Sake: Boeliebief, myne en nóg ’n digitale bank | Netwerk24
Deur Elvira Wood 22 Mei 2019 09:02
Suid-Afrikaners koop graag boeliebeef as die finansies knyp.
Suid-Afrikaners het nou nóg ’n digitale bank waar hulle kan bank. Die keer is dit egter een van die bestaande banke wat hom in die digitale wêreld begeef. Hy glo dat sy produk, wat gesamentlike bankdienste bied, ’n unieke opsie vir kliënte sal wees.
1. Ford wil 7 000 poste sny
Die Amerikaanse motorreus Ford wil 7 000 van sy werknemers aflê, maar dis nog nie duidelik of dit ook sy Suid-Afrikaanse bedrywighede insluit nie.
Terwyl daar Maandag berig is dat Ford internasionaal sowat 10% van sy witboordjiewerkers, oftewel sowat 7 000 mense, wil aflê, het Ford Suider-Afrika gespog met sy uitvoerverkope.
2. Boeliebief vlieg weer van die winkelrakke
Dit lyk asof al hoe meer mense te midde van druk op hul beursie weer ’n smaak vir Bull Brand se boeliebief ontwikkel.
Verkope van Bull Brand, wat steeds die gewildste soutvleis in die land is, en ander vleisprodukte met ’n lang rakleeftyd het “bemoedigende herstel” getoon die afgelope ses maande, sê die handelsnaam se eienaar, Rhodes Food.
3. Lonmin sluit 6 myne, lê duisende af
Die platinummaatskappy Lonmin beplan om 4 100 werkers af te lê.
Dié ronde afdankings is by ses ou platinummyne wat leeggetap is van winsgewende erts en gesluit sal moet word.
4. My wêreld, só lyk African Bank se digitale bank
Wil jy ’n bankrekening hê waar jy maklik vir jou kinders ’n spaarrekening én ’n rekening vir sakgeld kan skep?
Of dalk wil jy ’n rekening vir jou boekklub skep waar al die lede maklik bydraes kan maak, maar net een lid gaan koop die boek wat julle wil lees?
African Bank het Dinsdag sy MyWorld-rekening bekend gestel wat aan dié vereistes voldoen.
5. Erik Venter groet by Comair
Die kommissie van ondersoek na gebeure by die Openbare Beleggingskorporasie hou sittings in Pretoria. Dit duur tot Donderdag.
Statistieke Suid-Afrika maak die jongste inflasiesyfer bekend.
Die Mineraleraad van Suid-Afrika hou sy jaarvergadering in Johannesburg.
Meer oor: Lonmin | Ford | African Bank | Comair | Erik Venter | Boeliebeef